Liūto rinktinė

Liūto rinktinė – Lietuvos partizanų rinktinė, veikusi Utenos apskrityje ir Švenčionių apskrities Saldutiškio valsčiuje. Įsteigta 1945 m. birželio 15 d. ir iki 1946 m. birželio vadinta Šarūno rinktinės vardu. Rinktinė nustojo egzistuoti 1951 m.

 Istorija 
Šarūno rinktinė įkurta 1945 m. birželio 15 d. Tigro rinktinės vado Jono Kimšto-Dobilo nurodymu Utenos valsčiuje, Biliakiemyje, sušauktame partizanų vadų posėdyje. Rinktinė leido laikraštį „Pogrindžio žodis“. Per 1945 m. liepos-gruodžio mėnesius NKVD vykdytas operacijas nukauti 362 rinktinės partizanai, iš štabo pareigūnų gyvas liko tik Vytautas Pakštas-Vaidila. 1946 m. birželį vietoj sunaikintos Šarūno rinktinės įkurta Liūto rinktinė. Po rinktinės vado Jono Morkūno-Vėjo žūties 1949 m. rugsėjo 28 d. didelė dalis rinktinės kovotojų perėjo į Lokio rinktinę ir Didžiosios Kovos apygardą, Liūto rinktinėje teliko apie 20 kovotojų. 1951 m. rinktinė nustojo egzistuoti.


 Vadai 
 Vardas ir pavardė Slapyvardžiai Nuo Iki Vladas Mikulėnas Lubinas, Liepa, Storulis 1945 m. birželio 15 d. 1945 m. gruodžio 1 d. Vytautas Pakštas Vaidila, Naras 1946 m. birželis 1946 m. rugpjūtis Vincas Kaulinis Miškinis, Utenis 1946 m. rugpjūčio 25 d. 1947 m. vasara Jonas Morkūnas Viesulas, Šiaurys, Vėjas 1947 m. vasara 1949 m. rugsėjo 28 d. Jonas Lapienis Demonas 1949 m. pabaiga 1951 m. balandžio 6 d.

 Šaltiniai 

Kategorija:Lietuvos partizanų rinktinės